Komission asetus (EY) N:o 532/2000, annettu 10 päivänä maaliskuuta 2000, tietyistä edellytyksistä tiettyjen peltokasvien tuottajien tukijärjestelmän mukaisten korvausten myöntämiseksi annetusta asetuksesta (EY) N:o 658/96 poikkeamisesta



Virallinen lehti nro L 064 , 11/03/2000 s. 0015 - 0017



KOMISSION ASETUS (EY) N:o 532/2000, annettu 10 päivänä maaliskuuta 2000, tietyistä edellytyksistä tiettyjen peltokasvien tuottajien tukijärjestelmän mukaisten korvausten myöntämiseksi annetusta asetuksesta (EY) N:o 658/96 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 1624/98(2), ja erityisesti sen 12 artiklan, sekä katsoo seuraavaa: (1) Komission asetuksessa (EY) N:o 658/96(3), sellaisena kuin se on viimeksi muutettuna asetuksella (EY) N:o 610/1999(4), vahvistetaan asetuksen (ETY) N:o 1765/92 soveltamista koskevat yksityiskohtaiset säännöt edellytyksille, joilla tietyistä peltokasveista voidaan myöntää korvauksia. Asetuksen 3 artiklan 1 kohdan c alakohdassa täsmennetään, että viljelyä on pidettävä kyseisillä viljelyaloilla yllä vähintään tavanomaisissa kasvuolosuhteissa tapahtuvan kukinnan alkuun asti. (2) Eräillä yhteisön alueilla on ollut toukokuun 1999 aikana poikkeuksellisia tulvia, joiden vuoksi edellä tarkoitettua edellytystä ei ole voitu noudattaa. (3) Koska kyseisen edellytyksen laiminlyönti johtuu asianomaisten osapuolten tahdosta riippumattomista syistä, ei vaikuta aiheelliselta kieltää korvausten myöntämistä kyseisille tulva-aloille. Näin ollen on tarpeen poiketa tietyin edellytyksin asetuksesta (EY) N:o 658/96. (4) Tässä asetuksessa säädetyt toimenpiteet ovat viljan, rasvojen ja kuivarehun hallintokomiteoiden yhteisen kokouksen lausunnon mukaiset, ON ANTANUT TÄMÄN ASETUKSEN: 1 artikla Markkinointivuonna 1999/2000 ja poiketen siitä, mitä asetuksen (EY) N:o 658/96 3 artiklan 1 kohdan c alakohdassa säädetään, peltokasvien kylvöaloille, joiden on ilmoitettu kärsineen tulvista tämän asetuksen liitteessä tarkoitetuilla alueilla, voidaan edelleen myöntää kastelemattomille viljelyksille myönnettäviä korvauksia, edellyttäen että kyseisiä viljelykasveja ei käytetty ennen tuhoutuneiden viljelmien tavanomaista kukintakautta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan korvauksiin markkinointivuonna 1999/2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä maaliskuuta 2000. Komission puolesta Franz FISCHLER Komission jäsen (1) EYVL L 181, 1.7.1992, s. 12. (2) EYVL L 210, 28.7.1998, s. 3. (3) EYVL L 91, 12.4.1996, s. 46. (4) EYVL L 75, 20.3.1999, s. 24. LIITE 1. SAKSA Hessen Landkreise: Groß-Gerau, Bergstraße Rheinland-Pfalz Landkreise: Alzey-Worms, Ludwigshafen, Germersheim Kreisfreie Städte: Worms, Frankenthal (Pfalz), Ludwigshafen a.R., Speyer Baden-Württemberg Regierungsbezirk Karlsruhe: Landkreise: Karlsruhe, Rastatt; Rhein-Neckar-Kreis Regierungsbezirk Freiburg: Ortenaukreis, Landkreise Emmendingen, Konstanz Regierungsbezirk Tübingen: Landkreis Ravensburg, Bodensee-Kreis Bayern Regierungsbezirk Schwaben Landkreise: Donau-Ries, Dillingen a.d. Donau, Aichach-Friedberg, Günzburg, Augsburg, Neu-Ulm, Unterallgäu, Ostallgäu (einschließlich Stadt Kaufbeuren), Oberallgäu (einschließlich Stadt Kempten), Lindau/B. Regierungsbezirk Oberbayern Landkreise: Eichstätt (einschließlich Stadt Ingolstadt), Berchtesgadener-Land, Traunstein, Neuburg-Schrobenhausen, Pfaffenhofen a.d. Ilm, Freising, Dachau, Erding, Mühldorf a. Inn, Fürstenfeldbruck, Starnberg, München, Ebersberg, Rosenheim, Miesbach, Bad Tölz-Wolfratshausen, Landsberg a. Lech, Weilheim-Schongau, Garmisch-Partenkirchen Regierungsbezirk Niederbayern Landkreise: Straubing-Bogen (einschließlich Stadt Straubing), Deggendorf, Dingolfing-Landau, Landshut, Kehlheim, Passau, Rottal-Inn Regierungsbezirk Oberpfalz Landkreise: Landkreis Regensburg (einschließlich Stadt Regensburg), Cham (einschließlich Stadt Cham) Regierungsbezirk Mittelfranken Landkreis Roth 2. ITÄVALTA Burgenland Oberwart, Güssing Niederösterreich Amstetten, Melk, Krems Stadt, Krems Land, St. Pölten Land, Tulln, Korneuburg, Wien-Umgebung, Gänserndorf, Bruck/Leitha Oberösterreich Perg, Eferding Steiermark Feldbach Tirol Imst Vorarlberg Gesamtes Bundesland 3. RANSKA Bas Rhin